Sutkų naujoji bažnyčia

Sutkų naujoji bažnyčia – mūrinė bažnyčia, stovinti Šakių rajone, Sutkuose, šalia kaimo kapinių ir senosios medinės Švč. Mergelės Marijos Belaisvių Vaduotojos bažnyčios, 1,5 km į pietryčius nuo kelio . Priešais bažnyčią stūkso 1928 m. Sutkų šaulių būrio iniciatyva pastatytas Nepriklausomybės 10-mečio paminklas.

Mūrinės bažnyčios statybos pradėtos 1939 m., pratęstos apie 2000 m. Vidaus interjeras neįrengtas, be liturginio inventoriaus. Bažnyčia nuo 2024 m. pritaikyta kultūriniams renginiams.
miniatiūra|left|200px|Bažnyčia atviruke, apie 1936 m.

 Istorija 

1935 m. kunigas A. Senkus ėmė rūpintis naujos, erdvesnės, mūrinės bažnyčios statyba. Siekiant sukaupti lėšų statyboms, apie 1936 m. išleistas reklaminis atvirukas su bažnyčios projekto atvaizdu ir įrašu: „Tokia bažnyčia neužilgo papuoš Sutkų gražiąsias apylinkes. Pirkdamas šį atviruką, dedi į jos sienas plytas“. Tai turėjo būti stambus pastatas su aukštu varpinės bokštu, piliastrais, arkinių langų eilėmis, trijų navų erdve.

1938 m. buvo gautas Šakių apskrities leidimas statyti Sutkų bažnyčią pagal architekto Stasio Fedoravičiaus projektą. 1939 m. vyskupas Mečislovas Reinys, dalyvaujant kitiems vyskupijos dvasininkams, pašventino bažnyčios pamatus ir įklojo kertinį akmenį.Plokščiai: čia dirbo ir gyveno daug žymių ir garbingų žmonių. Klebonas Klebonas Antanas Urbanavičius versme.lt, 2005 Pradėta statyti mūrinė bažnyčia dėl prasidėjusios sovietinės okupacijos, SSRS–Vokietijos karo negandų liko neužbaigta, buvo pastatytos tik sienos, be stogo. Komunistinė valdžia bažnyčios statybos baigti neleido. Neuždengtas statinys keletą dešimtmečių stovėjo apleistas, nyko.

Nuo 1990-ųjų Sutkų parapiją aptarnavęs Plokščių klebonas Antanas Urbonavičius, parapijiečių grupė, Sintautų klebonas Antanas Maskeliūnas, tuometiniai Kriūkų ir Lukšių viršaičiai Zigmas Martinkevičius ir Vidas Cikana nusprendė tęsti bažnyčios statybą. Buvo pabaigtos statyti apgriuvusios sienos, sumūrytas bokštas, uždengtas stogas. Nuo 2005 iki 2010 m. parapiją aptarnavęs Lukšių klebonas kun. Gvidas Pušinaitis tęsė naujosios bažnyčios statybos darbus. Vėliau, pasikeitus kunigams, statybos darbai iki galo taip ir nebuvo užbaigti, bažnyčia nesulaukė ir konsekracijos.Sutkiečiai naujam gyvenimui prikelia bažnyčią drg.lt 2024-08-05 Statybos darbai atlikti daugiausiai savanorių parapijiečių pastangomis, taip pat buvo kreiptasi į vokiečių pagalbos fondą „Renovabis“. Senos raudonos plytos žymėjo ribą, nuo kur kilo bažnyčios atstatymas. Apie 2008 m. sudėti langai, o įstatyti durų taip ir nepavyko. Vietoj jų buvo užkaltos lentos, ant jų pakabintas šventojo paveikslas. Atstatymo darbai nevyko dėl lėšų trūkumo.Sutkų parapijos stebuklas xxiamzius.lt 2024-09-13

2024 m. rengiantis senosios Sutkų bažnyčios 200 metų jubiliejui, mūrinės bažnyčios atstatymas buvo atnaujintas. Vietos bendruomenės rūpesčiu, sutvarkyta senosios klebonijos ir bažnyčios aplinka. Minimaliai parengta sandėliu virtusios bažnyčios erdvė, išlietos betoninės grindys, pastatyta pakyla renginiams. 2024 m. rugpjūčio 25 d. švenčiant šv. Roko atlaidus, bažnyčia pirmą kartą atverta visuomenei, surengtas koncertas. Renginio metu sutkiečiams įteikta piniginė parama iš rajono savivaldybės mero fondo.Išlauktas ir įsimintinas įvykis Sutkų parapijos gyvenime sutkuparapija.lt 2024-08-29 

 Šaltiniai 

 Nuorodos 



Kategorija:Šakių rajono bažnyčios